દીપપ્રાગટય કરી કેન્‍દ્રીય રાજયમંત્રી પરષોત્તમભાઇ રૂપાલાએ જણાવ્‍યું કે, પાસપોર્ટ એ રાષ્ટ્રીય દસ્‍તાવેજ છે. પાસપોર્ટ પ્રક્રિયા સરળ કરવા બદલ તેમણે ભારત સરકાર અને વિદેશ મંત્રાલયનો આભાર વ્‍યકત કર્યો હતો. પાસપોર્ટ માટેનું મહત્‍વ જણાવી તેમણે ઉમેર્યુ કે, લોકહિતને પ્રાથમિકતા આપતી પ્રજાભિમુખ કેન્‍દ્ર સરકારે સુવિધાલક્ષી કાર્યો કરી તે સુવિધાને ઘરઆંગણે પહોંચાડવાનું કાર્ય કર્યુ છે.